Þetta er mjög mikilvægt í ljósi þess að viðvarandi bólga er talin eiga þátt í mörgum algengum hrörnunarsjúkdómum , svo sem sjálfsofnæmissjúkdómum , hjarta - og æðasjúkdómum , Alzheimerssjúkdómi og krabbameini . Ingibjörg hefur fyrst og fremst rannsakað bólgu og þá sérstaklega hjöðnun hennar , með hvaða hætti hún á sér stað og hvernig er mögulegt að ýta undir hjöðnun bólgu með fæðu eða náttúruefnum . Hún lauk stúdentsprófi frá Flensborgarskóla árið 1980 og BS-prófi í matvælafræði frá Háskóla Íslands árið 1984 . Hún var síðan við nám við Cornell-háskóla í New York fylki í Bandaríkjunum , þaðan sem hún lauk MS-námi árið 1988 og doktorsprófi árið 1991 . Ingibjörg gegndi starfi nýdoktors við Háskólann í Kaliforníu , San Francisco , San Francisco frá 1991 til 1995 , varð sérfræðingur við Háskóla Íslands árið 1995 , dósent árið 1998 og prófessor árið 2007 .